text: Skoleelever spiller vinterferien ind med skak
  12 februar 2016 kl. 11.09
  Hele 21 skoler og mere end 3000 elever giver sig fredag i kast med skak, når Skolernes Skakdag finder sted. 
  Skoleelever i hele landet går fredag på vinterferie, men inden de når så langt, så bliver de budt indenfor til en grundig omgang hjernegymnastik.
  21 skoler i Sønderjylland deltager nemlig i Skolernes Skakdag, og det betyder altså, at 3000 elever skal forsøge at sætte hinanden skakmat. Og et af stederne, hvor de gør det, er Broager Skole.
  - Tanken er, at vi gerne vil give klasserne en fælles oplevelse på selve dagen. Det er en holddyst klasse mod klasse. De hygger sig med det, og der er en god stemning, siger Per Hugenea-Ohlsen til TV SYD.
  I 2015 deltog 225 skoler og mere end 28.000 elever i Skolernes Skakdag.
  